U utvrđeno vrijeme nastavnik će izložiti predviđeno gradivo uz pomoć projicirane prezentacije. Svaki nastavni sat predviđa i konkrektan susret s odabranim biblijskim tekstovima - stoga je za sudjelovanje na nastavi potrebno imati vlastiti primjerak Biblije. U nastavi je predviđena i diskusija i argumentirano tumačenje tekstova.

U skladu s pravilima FER-a predmet bi imao jedan međuispit i završni ispit koji će, prema dosadašnjem običaju, biti pisani testovi s ponuđenim odgovorima. Sva pitanja bit će precizna a odnosit će se na gradivo s nastave i poznavanje biblijskog teksta. Osim toga, studentima su dostupne i opcionalne kratke provjere znanja u sustavu Moodle.

Studenti će na satu biti zamoljeni da javno pročitaju neki biblijski tekst i da obrazloženo odgovore na postavljena pitanja. Cilj je steći sposobnost za samostalno i odgovorno tumačenje i primjenu biblijskih tekstova.

Konzultacije se redovito odvijaju uz nastavu i u vrijeme koje će biti prethodno najavljeno. Osim toga studenti dolaze u kontakt s nastavnikom i asistentom putom e-maila ili društvenih mreža.

Na nastavi studenti stječu sposobnost za snalaženje u biblijskim knjigama, točno pronalaženje i označavanje zadanih tekstova.

Kao što je naznačeno na službenim stranicama predmeta na www.fer.hr, svi materijali s predavanja kao i upute za pisane radove i provjere znanja susljedno se objavljuju na http://amdg.eu/fer-bt1/ Biblijska teologija koristi se i interaktivnim sustavom za e-učenje Moodle (dostupan na http://www.fer.unizg.hr/predmet/bibteo1).

Svi studenti trebaju steći temeljito poznavanje odabranih biblijskih tekstova. Poseban oblik nastave su i projekcije filmova s biblijskom tematikom uz prigodnu raspravu i razjašnjenja.